Tatra KT4 to sztrasbana, co bōła produkowanŏ w latach 1974–1997 w werkach ČKD we Pradze. Cołkościōm powstoło 1748 wagōnōw. Na terynie Polske sztrasbany tyj zorty idzie trefić we Sztetinie. Jeżdżōm tam 73 sztrasbany KT4DtM kupiōne ôd Berlina. Technika. Tatra KT4 to je jednorychtōnkowŏ sztrasbana z dwōma czōnami i wysokim zŏlym. Do ôstrzodka kludzōm sztyry dźwiyrze. Karoseryjŏ ôpiyrŏ sie na dwōch wōzykach. Wōzyki sōm napyndzane bez motory sztrōmu stałego TE 022 z wyntylacyjōm cudzõ abo TE 023 z wyntylacyjōm włŏsnõ, połōnczōne szeregowo. Pōniywŏż sztrasbana miała być przōdzij przeznaczōna z wiynksza do niymieckich miastach, kerych cyntra czynsto majōm tory położōne na wōnskich, kryntych ulicach, zrezygnowano było z postrzodkowego wōzyka, dziynki czymu sztrasbana snadnij pokōnuje ôstre winkle.